b"\n_START_ARTICLE_\nBulgakita\n_START_SECTION_\nCaracter\xc3\xadstiques\n_START_PARAGRAPH_\nLa bulgakita \xc3\xa9s un inosilicat de f\xc3\xb3rmula qu\xc3\xadmica Li\xe2\x82\x82(Ca,Na)Fe\xe2\x82\x87\xc2\xb2\xe2\x81\xbaTi\xe2\x82\x82(Si\xe2\x82\x84O\xe2\x82\x81\xe2\x82\x82)\xe2\x82\x82O\xe2\x82\x82(OH)\xe2\x82\x84(F,O)(H\xe2\x82\x82O)\xe2\x82\x82. Va ser aprovada com a esp\xc3\xa8cie v\xc3\xa0lida per l'Associaci\xc3\xb3 Mineral\xc3\xb2gica Internacional l'any 2014, i la primera publicaci\xc3\xb3 data del 2016. Cristal\xc2\xb7litza en el sistema tricl\xc3\xadnic. La bulgakita \xc3\xa9s l'an\xc3\xa0leg amb calci de la nalivkinita._NEWLINE_L'exemplar que va servir per a determinar l'esp\xc3\xa8cie, el que es coneix com a material tipus, es troba conservat a les col\xc2\xb7leccions del Museu Mineral\xc3\xb2gic Fersman de l'Acad\xc3\xa8mia Russa de les Ci\xc3\xa8ncies, amb el n\xc3\xbamero de registre 4572/1.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la glacera Darai-Pioz, situada a les muntanyes Alai, dins la  serralada Tien Shan, a la Regi\xc3\xb3 sota subordinaci\xc3\xb3 republicana (Tadjikistan). Es tracta de l'\xc3\xbanic indret a tot el planeta on ha estat descrita aquesta esp\xc3\xa8cie mineral."